Ríkisstjórnin fer sínu fram í Icesave málinu.

Stundum er eins og maður sé staddur í leikhúsi fáránleikans við að fylgjast með óraunveruleikaleikriti þegar stjórnmál dagsins í dag eru til umfjöllunar.

Fyrir nokkrum mánuðum síðan fór m.a. Steingrímur J. Sigfússon mikinn í andstöðu við samninga um Icesave skuldbindingar Íslands en Bjarni Benediktsson mælti fyrir tillögu um að gengið yrði til samninga í málinu. Framsóknarmenn vildu samninga en einungis Vinstri grænir og Frjálslyndir þar á meðal ég vorum með fyrirvara og greiddum tillögunni ekki atkvæði.

Síðan þá er komin ný ríkisstjórn og endurnýjuð ríkisstjórn í kjölfar kosninga. Steingrímur J. hefur látið helsta lautinant sinn Svavar Gestsson stúdent, fyrrum formann Alþýðubandalagsins vinna að samningagerð og í gær er kynnt að niðurstaða sé komin í málið og samningsdrög kynnt. Alþingi á ekki að fjalla um samningsdrögin að því er virðist fyrr en þau hafa verið undirrituð af Íslands hálfu en þá á að leggja tillögu fyrir þingið vegna ríkisábyrgðar. Virðing fyrir Alþingi og að þjóðkjörnir fulltrúar komi að málinu á öllum stigum er ekki fyrir hendi hjá ríkisstjórninni.

Eitt af því sem Steingrímur J. Sigfússon lagði sérstaka áherslu á í lok síðasta árs þegar hann var í stjórnarandstöðu að Alþingi hefði með ákvörðun og forræði málsins að gera á öllum stigum. Nú er hlutverkum breytt og Steingrímur situr sem helsti hershöfðingi valdstjórnarinnar. Þá skiptir Alþingi ekki lengur máli. Þá er eðlilegt að ganga frá samningum án atbeina Alþingis.

Gamall vinur Steingríms J. Sigfússonar sagði við mig fyrir nokkru að Steingrímur J. Sigfússon væri í raun tveir menn. Steingrímur í stjórnarandstöðu og Steingrímur í ríkisstjórn. Á þessum tveim mönnum sagði þessi gamli vinur Steingríms er meiri munur en á Dr. Jekyll og Mr. Hyde í skáldsögunni forðum.

Fyrri ummæli:
Dr Jeckyll and Mister Hyde er heppileg lýsing á málflutningi forsvarsmanna Sjálfstæðisflokksins og Framsóknar. Þessir flokkar bera ábyrgð á Icesave málinu og koma nú eins og unglingar sem héldu partí á heimilinu kvöldið áður og gagnrýna foreldrana sem eru að taka til eftir þá.

Fór ekki Steingrímur til fjalla meðan eftirlaunafrumvarpið var samþykkt?

Mér dettur ekki í hug að halda að grunnt sé á samúð breskra yfirvalda með bágri stöðu Íslendinga.Hitt er mikilvægara að krafa þeirra er umdeild vegna þess að í tilskipuninni stendur að tryggingasjóður muni ábyrgjast en ekki ríkissjóður.

Nú kann að vera að ríkissjóður skapi sér skaðabótaábyrgð ef reglum um tryggingasjóð er ekki framfylgt. Því var ekki t il að dreifa s.k.v. áliti færustu sérfræðinga í Evrópurétti hérlendis.

Ummæli:
Jón Halldór ég er alveg sammála þér í því að fór ýmislegt miður hjá Framsókn og Sjálfstæðisflokki. Þórunn Sveinbjarnardóttir er skoðanasystir okkar í því. Þegar rætt var á Alþingi hvers vegna þjóðin væri skuldsett að henni forspurðri fyrir hærri upphæð en hún ræður við að borga benti Þórunn réttilega á að Halldór og Davíð hefðu lýst yfir stríði gegn Írak að þjóðinni forspurðri.

Rétt hjá Þórunni en er þetta boðleg réttlæting?

Verkefni: Hatursorðræða eða ekki
Merking: Ekki hatursorðræða